OpenLLM-France/wikimedia huggingface dataset:
# José María Alonso-Vega Suárez

José María Alonso-Vega Suárez (Oviedo, 10 de març de 1931 - 3 de gener de 2007) fou un advocat i polític asturià, senador per Astúries en la Legislatura Constituent.

## Biografia

Va estudiar el batxillerat en l'Institut Alfons II d'Oviedo i la carrera de Dret en la Universitat d'Oviedo, rebent el premi extraordinari el 1953. Advocat en exercici des de 1955, fou membre del Cos Tècnic de l'Administració Civil de l'Estat i de la Junta de Govern del Col·legi d'Advocats d'Oviedo. Membre del Patronat de l'Institut de Ciències de la Religió de la Universitat d'Oviedo. Membre d'Acció Catòlica des de 1945, després milità a Izquierda Demócrata-Cristiana i en el Partit Popular Demòcrata Cristià (PPDC). Professor d'Hisenda Pública a Oviedo (1955-1963), vicepresident del Tribunal Tutelar de Menors i assessor jurídic de Ferrocarrils de Via Estreta (FEVE).
Membre del Partit Demòcrata Cristià, a les eleccions generals espanyoles de 1977 fou senador per Astúries per la UCD. Fou secretari segon de la Comissió d'Obres Públiques i Urbanisme, Transports i Comunicacions del Senat d'Espanya.
Fou secretari provincial d'urbanisme de 1962 a 1980. Després es dedicà a exercir d'advocat. Va morir d'un infart a Oviedo el 3 de gener de 2007.

## Referències

* ↑ José María Alonso-Vega a l'Enciclopèdia d'Oviedo
* ↑ Fitxa del Senat
* ↑ Web del Despatx Alonso Vega
* ↑ El funeral por el ex senador asturiano José María Alonso-Vega se celebra mañana en Oviedo, Europa Press, 4 de gener de 2007
# Jesús Aurelio Herrera López

Jesús Aurelio Herrera López, més conegut com a Chus Herrera, és un futbolista càntabre. Va nàixer a Torrelavega el 9 de març de 1975. Ocupa la posició de migcampista.

## Trajectòria

Va debutar a primera divisió a la temporada 95/96, tot jugant tres partits amb el Racing de Santander. No tindria continuïtat amb els santanderins, i continuaria la seua carrera en equips més modestos. Encara hi jugaria un altre partit a la màxima categoria, ara amb el Deportivo Alavés, de la temporada 99/00.
El migcampista també ha militat a altres clubs com el Recreación, el Zamora CF o la Gimnástica de Torrelavega.

## Enllaços externs

* Fitxa del jugador
# Terra Alta (desambiguació)

«Terra Alta» té aquests significats:
* Terra Alta, comarca de Catalunya amb capital a Gandesa (província de Tarragona)
* Terra Alta (Brasil), municipi brasiler de l'estat de Pará
* Terra Alta (Virgínia de l'Oest), població dels Estats Units a l'estat de Virgínia de l'Oest
* Terra Alta Hitita regió muntanyosa a l'est d'Hattusa
* Denominació d'Origen Terra Alta, denominació d'origen vitivinícola formada pels dotze municipis de la comarca de la Terra Alta
* Oli de Terra Alta, denominació d'origen protegida d'oli de la Terra Alta i part de la Ribera d'Ebre
Vegeu també: Terres Altes (desambiguació)
# Iwateïta

La iwateïta és un mineral de la classe dels fosfats. Rep el nom de la Prefectura d'Iwate, al Japó, on es troba la localitat tipus del mineral.

## Característiques

La iwateïta és un fosfat de fórmula química Na₂BaMn(PO₄)₂. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema trigonal. Es troba en forma d'inclusions granulars a anèdrics d'entre 10 i 100 μm en els minerals constituents principals dels minerals de manganès i en els cristalls de serandita. L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Nacional de Ciència del Japó, a la localitat de Tsukuba, amb el codi d'espècimen NSM-M43779.

## Formació i jaciments

Es troba en els dipòsits de manganès que contenen bari i estronci de la mina Tanohata, a la localitat de Shimohei-gun, a la prefectura d'Iwate de la regió de Tohoku, al Japó. Es tracta de l'únic indret on ha estat descrita aquesta espècie mineral.

## Referències

* ↑ «Iwateite» (en anglès). Mindat. [Consulta: 5 desembre 2017].
# Puig d'en Gulló

El Puig d'en Gulló és una muntanya de 578 metres que es troba al municipi de l'Aleixar, a la comarca catalana del Baix Camp. És el cim més meridional del PEIN Muntanyes de Prades.
# Estació de Seta

Seta (Sète en francés) és una estació que es troba a la ciutat de Seta, al departament francès de l'Erau.

## Línies

* Línia Bordeus-Seta
* Línia Tarascó-Seta

## Línies amb parada a l'estació

** París Estació de Lió - Perpinyà
** Lilla/Brussel·les - Perpinyà
** Dijon - Perpinyà
** Dijon/Lió - Tolosa
* Intercity
** Marsella - Bordeus/Tolosa
** Estrasburg - Cervera de la Marenda/Portbou
** Luxemburg - Cervera de la Marenda/Portbou
** Nimes - Narbona

## Referències

* ↑ Palau, François. Le rail en France : le Second Empire. Tome 1, 1852-1857 (en francès). París: F. et M. Palau, 1998, p. 169-170. ISBN 2-9509421-1-3.
# Turons Chyulu

Els Turons Chyulu, en anglès: Chyulu Hills és una serralada de muntanyes de la Kenya oriental. Forma un camp volcànic de 100 km de llargada en la direcció NW-SE. El seu pic més alt fa 2.188 metres d'alt.

## Geografia

Els Turons Chyulu es troben a uns 150 km a l'est de Kenya Rift. El vulcanisme d'aquesta zona s'inicià fa uns 1,4 milions d'anys a la zona nord i es va estendre cap al sud-est. Aquests volcans encara són actius i la darrera erupció va tenir lloc a (Shaitani i Chainu) el 1856. En aquest turons La Cova Leviathan, Leviathan cave, és un dels tubs de lava més llargs del món.
La població de Kibwezi es troba a 30 km al nord-est de les Chyulu Hills.
El Turons Chyulu no disposen de rius permanents però la pluja del turons alimenta els rius Tsavo i Galana i les Fonts Mzima de les planes que l'envolten.
Aquesta zona està habitada per les ètnies Maasai i Kamba.

## Ecologia

Les parts més baixes estan compostes d'herbassars i thicket, mentre que cap als 1800 metres hi domina el bosc montà. Al bosc hi ha les espècies Neoboutonia macrocalyx, Tabernaemontana stapfiana, Prunus africana, Strombosia scheffleri, Cassipourea malonsana, Olea capensis i Ilex mitis. Algunes parts aïllades estan dominades per Erythrina abyssinica. Les parts més baixes del bosc hi domina el ginebre Juniperus procera o bé Commiphora baluensi.
Entre els mamífers s'inclouen el rinoceront negre (subespècie Diceros bicornis michaeli), el búfal africà, lleons, etc.
Entre els ocells hi ha races endèmiques de Francolinus shelleyi, Pogonocichla stellata, Zoothera gurneyi, Bradypterus cinnamomeus, Hieraaetus ayresii, Stephanoaetus coronatus, Polemaetus bellicosus i Cinnyricinclus femoralis.

## Parc Nacional dels Turons Chyulu

El Parc Nacional dels Turosns Chyulu, en anglès: Chyulu Hills National Park compren la part est dels turons i el gestiona el Kenya Wildlife Service. Aquest parc fou creat l'any 1983. Forma la continuació al nord-oest del Tsavo West National Park. El flanc occidental dels turons està cobert pel West Chyulu Game Conservation propietat dels Maasai.
Les amenaces potencials per aquest ecosistema inclouen la caça furtiva, la sobrepastura i l'escassedat d'aigua.

## Referències

* 1 2 «Global Volcanism Project – Chyulu Hills». Arxivat de l'original el 2013-03-26. [Consulta: 18 juny 2015].
* 1 2 Tom Parkinson, Matt Phillips, Will Gourlay: Kenya Lonely Planet, 2006. ISBN 1-74059-743-5
* 1 2 3 4 5 «Kenya Wildlife Service – Chyulu Hills National Park». Arxivat de l'original el 2009-09-03. [Consulta: 18 juny 2015].
* ↑ Godfrey Mwakikagile (2007): Kenya — Identity of a Nation ISBN 0-9802587-9-0
* 1 2 «Chyulu Hills Rhino Programme». Arxivat de l'original el 2009-08-14. [Consulta: 18 juny 2015].
* ↑ Birdlife: Chyulu Hills forests

## Enllaços externs

* Kenya Wildlife Service – Chyulu Hills National Park Arxivat 2014-07-14 a Wayback Machine.
* Global Volcanism Project – Chyulu Hills Arxivat 2013-03-26 a Wayback Machine.
# Ján Pivarník

Ján Pivarník (Cejkov, 13 de novembre de 1947) és un exfutbolista eslovac de la dècada de 1970 i entrenador.
Fou 39 cops internacional amb la selecció txecoslovaca amb la qual participà en la Copa del Món de Futbol de 1970.
Pel que fa a clubs, defensà els colors de Slovan Bratislava i del Cadis CF.
Destacà com a entrenador a països com Portugal, Àustria, Aràbia Saudita, Kuwait i Oman.

## Palmarès

Jugador

### Slovan Bratislava

* Copa eslovaca de futbol (2):
** 1973-74, 1975-76
* Lliga txecoslovaca de futbol (2):
** 1973-74, 1974-75
* Copa txecoslovaca de futbol (1):
** 1973-74

### Txecoslovàquia

* Eurocopa de futbol:
** 1976
Entrenador
* Recopa asiàtica de futbol (1):
** 1993-94
* Copa de l'Emir kuwaitiana de futbol (2):
** 1986 - 1999
* Lliga kuwaitiana de futbol (1):
** 1997-98
* Copa Príncep de la Corona kuwaitiana de futbol (1):
** 1999
* Copa Al Kurafi (1):
** 1999
* Copa Federació saudita de futbol (1):
** 1993-94

## Referències

* ↑ Ján Pivarník - estadístiques internacionals al lloc web de l'Associació de Futbol de la República Txeca (txec)
* ↑ Perfil a Jan Pivarnik - International Appearances
* ↑ Ján Pivarník a BDFutbol
* ↑ Ján Pivarník a National-Football-Teams.com (anglès)
# Jesús Beneeix

Jesús Beneeix o Benedicció de Crist (Yesus Kase Berkat o Kristus Kase Berkat) és una estàtua de Jesucrist de Manado, Indonèsia.
Té 30 metres d'altura i està sobre un pedestal de 20 metres, el que suma un total de 50 metres. Està feta amb 25 tones de fibra de metall i 35 tones d'acer, i localitzada al cim de la propietat residencial CitraLand. Aquesta estàtua ha esdevingut una icona a la ciutat de Madado, esdevenint una de les escultures més altes d'Àsia i també de Jesucrist al món.
La idea va ser d'una immobiliària indonèsia anomenada Ir. Ciputra, quan ell estava amb la seva muller al lloc on va fer edificiar l'escultura. Van fer l'estàtua Manado i la societat North Sulawesi. La construcció va durar tres anys i la va fer Yogyakarta. El cost del monument va ser de cinc biliones de rúpies, uns 540.000 dòlars. Aquesta estàtua té un declivi de 20 graus i està feta de fibra i d'acer.

## Referències

* ↑ «Jesus Blesses», 24-10-2018. [Consulta: 31 desembre 2018].
* ↑ Monumen `Yesus Memberkati` diresmikan -- Tertinggi di Asia, Kedua di Dunia: Recuperat damunt 27 de juny de 2011
* ↑ Monumen “Yesus Memberkati” diresmikan : Recuperat damunt 27 de juny de 2011
# Tangachromis dhanisi

Tangachromis dhanisi és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 8,5 cm de longitud total.

## Alimentació

Menja copèpodes.

## Hàbitat

Viu en zones de clima tropical.

## Distribució geogràfica

Es troba a Àfrica: és una espècie de peix endèmica del llac Tanganyika.

## Referències

* 1 2 3 «Tangachromis dhanisi» (en anglès). FishBase. Froese, Rainer; Pauly, Daniel (editors).
* ↑ Maréchal, C. i M. Poll, 1991. Tangachromis. p. 469. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Brichard, P., 1989. Pierre Brichard's book of cichlids and all the other fishes of Lake Tanganyika. T.F.H. Publications, Inc., Neptune City (Estats Units).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB (anglès)
# Saint-Nicodème

Saint-Nicodème (en bretó Sant-Nigouden) és un municipi francès, situat a la regió de Bretanya, al departament de Costes del Nord. L'any 1999 tenia 168 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 276 | 316 | 274 | 226 | 209 | 168 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Guy Perrot | |
# Iwatsuki

Iwatsuki (岩槻区, Iwatsuki-ku) és un dels deu districtes urbans de la ciutat de Saitama, a la prefectura homònima, a la regió de Kanto, Japó. Des de 1954 fins a 2005 va ser coneguda com la ciutat d'Iwatsuki (岩槻市, Iwatsuki-shi).

## Geografia

El districte d'Iwatsuki es troba a l'extrem més oriental de la ciutat de Saitama, a la plana de Kantō, al nord-est de la prefectura de Saitama. Els limits de l'antiga ciutat d'Iwatsuki coincideixen totalment amb els de l'actual districte. El districte d'Iwatsuki limita amb els districtes de Minuma a l'oest, Midori al sud-oest i les ciutats de Kawaguchi al sud, Koshigaya al sud-est, Kasukabe al nord-est, Shiraoka al nord i Hasuda al nord-oest.

## Història

Iwatsuki va créixer com una ciutat pròxima al castell d'Iwatsuki durant el període Muromachi, arribant a ser la capital del feu d'Iwatsuki durant el període Tokugawa. També va ser una posta anomenada Iwatsuki-juku en el Nikkō Onari Kaidō, el qual connectava la capital del bakufu, Edo amb Nikko, on es troben els mausoleus dels shoguns del clan Tokugawa.
El municipi modern d'Iwatsuki es creà l'1 d'abril de 1889 amb l'establiment de la nova llei de municipis dins del districte de Minami-Saitama. El 3 de maig de 1954, Iwatsuki absorbeix els pobles de Niiwa, Wado, Kawadori, Kashiwazaki, Kawai i Jionji, sent elevada a la categoria de ciutat l'1 de juliol del mateix any.
L'1 d'abril de 2005 la ciutat d'Iwatsuki s'integra dins de la ciutat de Saitama, la capital prefectural, i automàticament esdevé un nou districte urbà de la ciutat que compren la totalitat de l'antic municipi amb el nom d'Iwatsuki-ku.

### Alcaldes de la ciutat

* Hiroshi Hirano (1954-1966)
* Hajime Orihara (1966-1973)
* Tatsuyuki Sekine (1973-1985)
* Denkichi Saitō (1985-1998)
* Seijirō Satō (1998-2005)

## Transport
### Ferrocarril

* Ferrocarril Tōbu
** Iwatsuki - Higashi-Iwatsuki

### Carretera

* Autopista de Tōhoku
* Nacional 16 - Nacional 122 - Nacional 463
* Carreteres prefecturals

## Agermanaments

* Minami-Bōsō, prefectura de Chiba, Japó. (1981)
* Nanaimo, Colúmbia Britànica, Canadà. (1996)

## Referències

* ↑ https://map.yahoo.co.jp/address?ac=11110
* ↑ https://www.stib.jp/mame/history_iwatsuki.shtml Arxivat 2020-10-27 a Wayback Machine.
* ↑ «Saitama City» (pdf). International City Planning Association for Technical Exchanges p. 27. INEX. Arxivat de l'original el 5 de novembre 2016. [Consulta: 5 novembre 2016].
* ↑ «International Exchange» (en anglès). List of Affiliation Partners within Prefectures. Council of Local Authorities for International Relations (CLAIR). Arxivat de l'original el 4 January 2016. [Consulta: 21 novembre 2015].
# Puig d'en Galí

El Puig d'en Galí és una muntanya de 721,4 metres del terme comunal de Ceret, a la comarca del Vallespir (Catalunya del Nord).
Està situat al sud-est de la vila de Ceret, en el terç meridional del terme comunal de Ceret. És al nord-oest de Reixurt i al llevant del Mas d'en Ribes, dins del que fou el terme de Palol, incorporat a mitjan segle xix al de Ceret.

## Referències

* ↑ El Puig d'en Galí en els ortofotomapes de l'IGN
# Fakovka

Fakovka - Факовка (rus) - és un poble (un khútor) de l'óblast de Bélgorod, a Rússia. El 2010 tenia 37 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Torre de la Casa Blanca

La Torre de la Casa Blanca o la Torre Blanca és un xalet situat a tocar de l'autopista AP-7, a prop de la sortida d'Hostalric en terme de Fogars de la Selva (Selva). Aquesta casa està datada del 1891 i fou concebuda com a segona residència d'un metge barceloní. Dins la propietat hi havia la Casa Blanca, la casa pairal, ambdues del mateix propietari però amb la construcció de l'autopista AP7 quedaren separades.
Es tracta d'un edifici aïllat i de planta rectangular, de tres plantes i coberta de doble vessant a laterals (encara que consta d'un petit tram de teulada, al centre, de doble vessant a façana). La façana està arrebossada i pintada de blanc, a excepció d'algunes parts sense pintar.
L'estructura de la casa és gairebé simètrica, amb una terrassa que dona la volta a la casa i cobreix una porxada amb cinc arcs rebaixats per banda sostinguts per quatre columnes de secció quadrada de rajola. A l'alçada de la línia d'impostes dels arcs hi ha una línia de doble rajola plana que ressegueix tot el recinte, a més de diversos desaigües ceràmics. Les baranes d'aquesta llarga terrassa són de rajola i els barrots de terra cuita. La construcció és de pedra i rajola, però els ràfecs són de fusta i emergeixen un metre de la façana. La façana principal conté tres finestres altes al primer pis i tres, més petites, a excepció de la central, al segon. Les façanes laterals contenen dues finestres per pis.
A prop de la casa hi ha un altre petit edifici que havia albergat un forn crematori i diverses casetes per a gossos.

## Referències

* 1 2 3 4 «La Torre Blanca». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].

## Bibliografia

* Llinàs i Pol, Joan; Merino i Serra, Jordi; El Patrimoni de la Selva: inventari històric, artístic i arqueològic dels municipis de la Comarca, 1998-2001
# Ján Popluhár

Ján Popluhár (Bernolákovo, 12 d'agost de 1935 - 6 de març de 2011) fou un futbolista txecoslovac.
Jugà amb la Txecoslovàquia un total de 62 partits on marcà un gol. Disputà el Mundial de 1958 i el de 1962, assolint en aquest segon la medalla d'argent.
El 1997, Popluhár fou premiat amb el premi World Fair Play. El novembre del 2003, per celebrar el jubileu de la UEFA, fou escollit per Eslovàquia com el Golden Player al millor jugador dels darrers 50 anys.

## Clubs

* 1954 - 1955 ŠK Slovan Bratislava
* 1955 - 1958 Rudá Hvězda Brno
* 1954 - 1969 ŠK Slovan Bratislava
* 1969 - 1970 Olympique Lyonnais
* 1970 - 1972 Zbrojovka Brno
* 1972 - 1979 Slovan Viena (també entrenador)

## Referències

* ↑ «Jan Popluhar - International Appearances». The Rec.Sport.Soccer Statistics Foundation.
* ↑ http://www.uefa.com/uefa/news/Kind=256/newsId=130150.html

## Enllaços externs

* Estadístiques a la selecció Arxivat 2014-04-13 a Wayback Machine.
* UEFA.com - Golden Player
# Telangana Rashtra Party

El Telangana Rashtra Party (Telangana Nation's Party TRP) és un partit polític de l'estat de Telangana i abans d'Andhra Pradesh, a l'Índia, partidari de l'estat separat a Telangana fins que es va aconseguir. Fou fundat a Hyderabad (Índia) l'11 d'octubre de 2002 per dos polítics: G. Innaiah (conegut con Gade Inna Reddy) que havia estat secretari de districte del Partit Comunista de l'Índia-Grup Guerra Popular (People's War Group), i A. R. Ramesh Kumar, secretari general del Telangana Rashtra Samithi. El primer fou elegit president i el segon vicepresident. La bandera del partit és verda amb un mapa de Telangana en blanc.
# Isoperla jamesae

Isoperla jamesae és una espècie d'insecte plecòpter pertanyent a la família dels perlòdids.

## Etimologia

El seu nom científic honora la figura del Dr. Audrey James, el qual va reconèixer aquesta espècie com a nova.

## Descripció

* El mascle adult és de color marró clar amb taques marrons fosques, fa 6-7 mm de longitud corporal i entre 7 i 8 a les ales anteriors.
* La femella adulta mesura entre 7 i 8 mm de longitud, 8-9 a les ales anteriors i presenta una coloració similar a la del mascle (tot i que sense el color vermell de l'abdomen d'aquest darrer).
* L'ou és gairebé rodó, de color marró clar i fa 254 micròmetres de llargària i 228 d'amplada.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador. Comparteix el seu hàbitat amb Amphinemura alabama, Amphinemura nigritta, Leuctra rickeri, Alloperla caudata i Haploperla brevis.

## Distribució geogràfica

Es troba a Nord-amèrica: els Estats Units (el nord-oest d'Alabama i el nord-est de Mississipi).

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* 1 2 3 4 Grubbs, S.A. & S.W. Szczytko, 2010. A new species of eastern Nearctic Isoperla from Alabama and Mississippi, U.S.A. (Plecoptera: Perlodidae; Isoperlinae). Illiesia, 6(17):241-247. «PDF».
* 1 2 Plecoptera Species File (Version 1.1/4.0) (anglès)

## Bibliografia

* James, A.M., 1974. Four new species of stoneflies in North America (Plecoptera). Annals of the Entomological Society of America, 67:964–966.
* Szczytko, S.W. & K.W. Stewart, 1979. The genus Isoperla (Plecoptera) of western North America; holomorphology and systematics, and a new stonefly genus Cascadoperla. Memoirs of the American Entomological Society, 32:1–120.

## Enllaços externs

* BioLib (anglès)
# Fakir (periòdic)

Fakir és un periòdic independent i alternatiu d'esquerra. Creat l'any 1999 a Amiens, a la Picardia, des del 26 d'abril de 2009 compta amb distribució estatal.
La publicació es presenta com no relacionada amb «cap partit polític, cap sindicat, cap institució» i «en gran part escrit, il·lustrat i dirigit per voluntaris». Tanmateix, no amaga la seva simpatia per la plataforma política França Insubmisa. A més, el seu fundador, François Ruffin, fou elegit diputat el 2017 amb el suport d'aquest partit.

## Línia editorial

«Diari enfadat amb tothom. O gairebé», amb aquest eslògan Fakir defensa la seva total llibertat d'expressió. Tanmateix, és la independència econòmica la que permet a aquest diari la seva llibertat editorial: gairebé totalment escrits per voluntaris i finançats via subscripcions, no inclou publicitat.

## Bibliografia

* Benjamin Ferron, La presse alternative locale en France. Un espace de contestation des représentations et normes instituées du système de pouvoir local, Mémoire de recherche dans le cadre du DEA Action publique et territoires en Europe, Institut d'études politiques de Rennes, 2003-2004

## Referències

* ↑ «Mélenchon, et après ? - Journal Fakir» (en francès). [Consulta: 21 agost 2018].
# Turan Akalın

Turan Akalın (Izmit, 1984) és un tennista i curler paralímpic turc. Ha representat Turquia en les eliminatòries del World Wheelchair Curling Championship 2013. Akalın és campió de Turquia en tennis paralímpic. Jugador del İzmit Tenis Kulübü a İzmit, també participa en la selecció turca de tennis paralímpic.

## Vegeu també

* Gizem Girişmen

## Referències

* ↑ http://hurarsiv.hurriyet.com.tr/goster/printnews.aspx?DocID=19940019
* ↑ http://hurarsiv.hurriyet.com.tr/goster/printnews.aspx?DocID=17370216
* ↑ http://www.kocaeligazetesi.com.tr/itknin-onur-gecesi-629448h.htm